તો બીજા પૌરાણિક દાખલા ની વાત કરીએ તો અહીં નજીકમાં જ જોગેશ્વર ની જગ્યા પણ આવેલી છે જેનો ઈતિહાસ પણ પાંડવો સાથે જ સંકળાયેલો છે મહાભારતના ઈતિહાસ મુજબ અહી ૬૪ જોગણી નું નિવાસસ્થાન છે વેદવ્યાસ ના મત પ્રમાણે પાંડુરાજા અસંગત પામ્યા પછી કુંતીએ આત્માની સદગતિ માટે કુળગુરુ કૃપાચાર્યની આગેવાનીમાં અશ્વમેઘ યજ્ઞ કરવાનું નક્કી કર્યું હતું અને યદુનંદન ક્રિષ્નાની હાજરીમાં કરવાનું હોય એ માટે કૃષ્ણ ભગવાન અને મજલે ભૈયાને લેવા માટે રૂપવાન સહદેવ રથ લઇ ખાંડવાપ્રસ્થ જે પાંચાળ ભૂમિ અને હાલનું ટંકારાના લજાઈ ગામે પહોંચ્યો હતો ત્યારે આ જગ્યા પર ખપ્પર જોગણી સહદેવ ના સુંદર રૂપ અને યૌવન જોઈ લગ્નનો પ્રસ્તાવ મૂકે છે સહદેવ પરણેલા હોવાથી વિનંતી સાથે આ પ્રસ્તાવ ઠુકરાવતા જોગણી ગુસ્સે ભરાય અને મોહ અને માયા ના સહારો લઇ નિવસ્ત્ર થઈ નાચ – ગાન કરે છે પરંતુ સહદેવ ટસનો મસ ન થઇ સૌ જોગણીને હાથ જોડી માતા સમાન ગણાવી હું એક પત્નીવ્રતા પતિ નું રટણ કરતા જોગણીઓ શાંત થઈ અને તેના ઉપર ખુશ થઈ વરદાન માગવાનું કહે છે, પરંતુ સહદેવ કોઈ અપેક્ષા ન રાખતા જોગણી વધુ ખુશ થઈ અને તેમણે સામેથી જ્યારે પણ યાદ કરે ત્યારે હાજર થઈ જવાનું વચન આપે છે જે મહાભારતમાં પણ ઉલ્લેખ છે.